"Azərbaycan Mədəniyyəti – 2040" Azərbaycan Respublikasının Mədəniyyət Konsepsiyası

**"Azərbaycan Mədəniyyəti – 2040" Azərbaycan Respublikasının Mədəniyyət Konsepsiyası** — 14 yanvar 2026-cı ildə Azərbaycan hökuməti tərəfindən qəbul edilmiş sənəd.

## Həyata keçirilməsi və daxil edilmiş planlar

"Azərbaycan Mədəniyyəti – 2040" konsepsiyasının həyata keçirilməsi 2026–2030-cu illəri, 2031–2035-ci illəri və 2036–2040-cı illəri əhatə edən 3 mərhələdən ibarət olacaq. Konsepsiya Azərbaycan dili, davranış və bilik mədəniyyəti, ədəbiyyat, incəsənət və mədəni irs, milli və mənəvi dəyərlər, tolerantlıq, fərdilik və əlçatanlıq kimi Azərbaycan mədəni dəyərlərinə yönələcək. Milli-mənəvi dəyərlərin qorunub saxlanılması, eləcə də mədəniyyət sahəsində sistemli və davamlı inkişafı təmin edən müasir mədəni modelin formalaşdırılması konsepsiyanın məqsədləri arasındadır. Konsepsiya da nəzərdə tutulan tədbirlərin əlaqələndirilməsi Azərbaycan Respublikası Mədəniyyət Nazirliyinə tapşırılmışdır. Mədəniyyət Nazirliyi ildə bir dəfə konsepsiyanın icra vəziyyəti ilə bağlı Azərbaycan Prezidentinə məlumat təqdim etməlidir.

Konsepsiyada nəzərdə tutulan tədbirlərin əlaqələndirilməsi Azərbaycan Respublikası Mədəniyyət Nazirliyinə həvalə edilmişdir. Konsepsiyanın icrasının yoxlanması İqtisadi İslahatların Təhlili və Kommunikasiya Mərkəzi tərəfindən həyata keçiriləcək.

İslahatlar çərçivəsində "e-mədəniyyət" portalının yaradılması, beləliklə, mədəniyyət sahəsində dövlət informasiya resurslarını inteqrasiya etmək və ya əlaqələndirmək və vahid kommunikasiya siyasətini həyata keçirmək nəzərdə tutulmuşdur. Konsepsiyanın digər bir məqsədi də Azərbaycan dövlətinin beynəlxalq imicinə, tarixinə və mədəniyyətinə qarşı aparılan mənfi təbliğatın qarşısını almaq və neytrallaşdırmaqdır.

## Təhlili

Azərbaycan Mədəniyyət naziri Adil Kərimli hesab edir ki, "Azərbaycan Mədəniyyəti — 2040" strategiyası Azərbaycanın regional prioritetlərini uzunmüddətli milli çərçivəyə inteqrasiya edəcək, bu konsepsiyanın Azərbaycan kimliyinin qorunmasını təmin etməsi və eyni zamanda Bakıda və Respublikanın hər yerində mədəni infrastrukturu modernləşdirməsi gözlənilir.

Azərbaycan Xalça Muzeyinin direktoru Əminə Məlikovaya görə, konsepsiyada, mədəni diplomatiya xüsusi dövlət tapşırıqlarının sistemi kimi təyin edilmişdir. Azərbaycanın xaricdəki mədəni irsinə maraq da dövlətin məsuliyyəti olaraq konsepsiyada qeyd edilmişdir. Buna görə də, dünyanın vacib muzeylərində Azərbaycan guşələri və uzun müddətli Azərbaycan sərgiləri keçirilməlidir. Konsepsiya həm də mütəxəssislərin və diasporun rolunu vurğulayır. Məlikovaya görə, konsepsiyada mədəniyyətin açıq şəkildə yumşaq gücün bir vasitəsi olaraq vurğulanması çox vacibdir.

10 fevral 2026-cı ildə qeyri-hökümət təşkilatları toplaşaraq, "Azərbaycan Mədəniyyəti – 2040" strategiyasını müzakirə etmişdilər. Konfrans zamanı iştirakçılar konsepsiyanın məqsədlərinə çatmaq üçün strategiyaları təhlil edən, sistemli mədəniyyət-elm yanaşmasına əsaslanan fəaliyyət planını əks etdirən bəyannamə qəbul etmişdilər. Plan Azərbaycan kimliyi ideologiyasına, Heydər Əliyevin irsinə və İlham Əliyevin ideya və göstərişlərinə əsaslanır.

## Həmçinin bax
* 2026-cı ildə Azərbaycan mədəniyyəti

## İstinadlar